สวัสดีค่ะ หนูมีอาการคันที่ช่องคลอดหลังจากมีเพศสัมพันธ์ ด้วยความสงสัยจึงนำกระจกมาส่องดูพบว่ามีสีขาวๆบริเวณอวัยวเพศตอนแรกนึกว่าคือตกขาวจึงเช็ดออก แต่เช็ดไม่ออก อาการแบบนี้คืออะไรคะ หายเองได้ไหมคะ ต้องพบแพทย์หรือเปล่า
สวัสดีค่ะ Gadassssอาการคันและมีคราบขาวๆที่บริเวณอวัยวะเพศดังกล่าวมานั้น อาจจะเกิดจาก การติดเชื้อราที่เยื่อบุช่องคลอดหรือภายในช่องคลอด หรือการติดเชื้อประเภทอื่นๆที่อาจทำให้เกิดการคันหรือระคายเคืองได้เช่นกันเชนเชื้อกลุ่มแบคทีเรียหรือโพรโทซัว แต่มักไม่ทำให้มีคราบขาวๆดังกล่าวมา สาเหตุอื่นๆเช่น การระคายเคืองที่ช่องคลอดจากการสวนล้างหรือการสัมผัสสารที่แพ้ เป็นต้นเบื้องต้นควรงดการมีเพศสัมพันธ์ ใช้น้ำเปล่าสะอาดล้างอวัยวะเพศแค่ภายนอก โดยไม่ทำการสวนล้างช่องคลอด ถ้าคันมากกินยาแก้คันเพื่อบรรเทาอาการได้ ไม่ไปพยายามขูดคราบขาวๆดังกล่าวออกเอง เพราะอาจทำให้เกิดการถลอกของเยื่อบุหรือทำให้เกิดการติดเชื้อตามมาได้ควรไปพบแพทย์เพื่อตรวจเพิ่มเติมให้ได้การวินิจฉัยที่แน่ชัดต่อไป และรักษาด้วยยาฆ่าเชื้อที่ตรงกับโรคภายใต้การดูแลของแพทย์ค่ะ